रासायनिक अभिक्रिया
रासायनिक अभिक्रिया में एक या अधिक पदार्थ आपस में अन्तर्क्रिया (इन्टरैक्शन) करके परिवर्तित होते हैं और एक या अधिक भिन्न रासायनिक गुण वाले पदार्थ बनते हैं। किसी रासायनिक अभिक्रिया में भाग लेने वाले पदार्थों को अभिकारक (रिएक्टैन्ट्स) कहते हैं। अभिक्रिया के फलस्वरूप उत्पन्न पदार्थों को उत्पाद (प्रोडक्ट्स) कहते हैं। लैवासिये के समय से ही ज्ञात है कि रासायनिक अभिक्रिया बिना किसी मापने योग्य द्रव्यमान परिवर्तन के होती है। (द्रव्यमान परिवर्तन अत्यन्त कम होता है जिसे मापना कठिन है)। इसी को द्रव्यमान संरक्षण का नियम कहते हैं। अर्थात किसी रासायनिक अभिक्रिया में न तो द्रव्यमान नष्ट होता है न ही बनता है; केवल पदार्थों का परिवर्तन होता है।
अभिक्रिया की दर
== 'अभिक्रिया की दर' की औपचारिक परिभाषा_-_इकाई समय में अभिकारकों या उत्पादों की सांद्रता में परिवर्तन अभिक्रिया की दर या वेग कहलाती है ¦ अथवा किसी क्षण विशेष में या सूक्ष्म समय में अभिकारक या उत्पाद की सांद्रता में परिवर्तन और परिवर्तन में लगे समय का अनुपात उस अभिक्रिया की तात्कालिक दर कहलाती है।  अगर किसी अभिक्रिया में A अभिकाराक तथा P उत्पाद है तब , तात्कालिक अभिक्रिया दर = - d [A]/dt